Vergeletto

Vergeletto estas komunumo de la Komunumaro Onsernone kaj la Distrikto Locarno en Kantono Tiĉino, Svislando. Ĝi havis 57 loĝantojn je la 31-a de decembro 2011.

 Geografio 
Vergeletto situas en flanka valo de la Valo de Onsernone, ĉe la bordo de la rivereto Ribo, alfluanto de Isorno, kiu siavice alfluas al Melezza. La komunumo konsistas el la setlejoj kaj vilaĝetoj Vergeletto, Camana, Ca Nova, Custiell, Galiscioni, Vallacia kaj Zardin.Fonto: Reta mapo 1:20000 de Swisstopo

La teritorio de la komunumo etendiĝas sur areo de 40,79 km², de kiuj 48,6% estas kovritaj de arbaro, 14,5% servas por agrikulturo kaj 0,7% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Vergeletto limas en nordo al Campo (Vallemaggia), en nordoriento al Maggia, en oriento al Gresso, en sudo al Onsernone, en sudokcidento al Craveggia (VB, Italio), kaj en nordokcidento al Santa Maria Maggiore (VB, Italio).

 Trafiko 
Vergeletto situas komplete flanke de la gravaj trafikvojoj. La komunumo atingeblas pere de mallarĝa sakvojo ek de Russo. Pere de buslinio al Russo, kie estas konekto al Locarno, la komunumo estas konektita al la publika transportreto.

 Historio 
La unua dokumenta mencio de Vergeletto datiĝas el la jaro 1681 kiel Vergeledo. Ĝis la Helveta Revolucio de 1803 Vergeletto estis parto de la frakcio Russo de la mezepoka valkomunumo Onsernone. Tiam la komunumo sendependiĝis. 1882 Gresso sendependiĝis de Vergeletto.Fonto: Vasco Gamboni:  Vergeletto en Historia Leksikono de Svislando (2013-02-25)

 Notoj kaj referencoj 


 Eksteraj ligiloj 

 Oficiala retejo de la komunumo Vergeletto